ALL เคาะจ่ายปันผลทั้งหุ้น-เงินสด ขึ้น XD 26 ม.ค.นี้ พร้อมออกหุ้นกู้แปลงสภาพขาย PP พันลบ.
ALL เคาะจ่ายปันผลทั้งหุ้น-เงินสด ขึ้น XD 26 ม.ค.นี้ พร้อมออกหุ้นกู้แปลงสภาพขาย PP พันลบ.
ALL เคาะจ่ายปันผลทั้งหุ้น-เงินสด ขึ้น XD 26 ม.ค.นี้ พร้อมออกหุ้นกู้แปลงสภาพขาย PP พันลบ.
12 ม.ค. 2564

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL แจ้งการพิจารณาจ่ายปันผลเป็นหุ้นและเงินสด รวมถึงการออกหุ้นกู้แปลงสภาพไม่เกิน 1 พันล้านบาท พร้อมเพิ่มทุนรองรับ โดยวันกำหนดรายชื่อผู้มีสิทธิได้รับปันผล (Record date) 27 ม.ค. 2564 วันที่ไม่ได้รับสิทธิปันผล (XD) 26 ม.ค. 2564
สำหรับอัตราการจ่ายหุ้นปันผล  10 : 1 (หุ้นเดิม :หุ้นปันผล) อัตราการจ่ายปันผลเป็นหุ้น 0.10 บาทต่อหุ้น และอัตราการจ่ายปันผลเป็นเงินสด 0.05 บาทต่อหุ้น รวมอัตราการจ่ายปันผลรวมหุ้นและเงินสด 0.150000000000 บาทต่อหุ้น การชดเชยกรณีเศษหุ้นเป็นเงินสด 0.10 บาทต่อหุ้น วันที่จ่ายปันผล 17 มี.ค. 2564 จ่ายปันผลจากกำไรสะสม
นอกจากนี้คณะกรรมการบริษัทมีมติอนุมัติให้เสนอต่อที่ประชุมวิสามัญผู้ถือหุ้นครั้งที่ 1/2564 ซึ่งจะมีขึ้นในวันที่ 19 ก.พ. เพื่อพิจารณาอนุมัติการออกและเสนอขายหุ้นกู้แปลงสภาพที่ออกใหม่ของบริษัท (หุ้นกู้แปลงสภาพ) โดยมีมูลค่าการเสนอขายรวมไม่เกิน 1,000 ล้านบาท ให้แก่ผู้ลงทุนโดยเฉพาะเจาะจง ได้แก่ Advance Opportunities Fund (AO Fund) และ Advance Opportunities Fund 1 (AO Fund 1)
โดยหุ้นกู้ดังกล่าวแบ่งออกเป็น 4 ชุด ได้แก่  ชุดที่ 1 (Tranche 1) มีมูลค่าไม่เกิน 200 ล้านบาท , ชุดที่ 2 (Tranche 2) มีมูลค่าไม่เกิน 250 ล้านบาท , ชุดที่ 3 (Tranche 3) มีมูลค่าไม่เกิน 250 ล้านบาท และชุดที่ 4  (Tranche 4) มีมูลค่าไม่เกิน 300 ล้านบาท โดยบริษัทจะทยอยออกหุ้นกู้แปลงสภาพเป็นชุดๆ ทีละชุดตามลำดับ และในการออกหุ้นกู้แปลงสภาพในแต่ละชุด บริษัทจะทยอยออกเป็นชุดย่อยแต่ละชุดตามความต้องการใช้เงินในแต่ละคราว ซึ่งหุ้นกู้แต่ละชุดมีอายุ 3 ปี อัตราดอกเบี้ย 2% ต่อปี  โดยชำระดอกเบี้ยเป็นรายไตรมาสนับจากวันที่ออกหุ้นกู้แปลงสภาพ
ทั้งนี้ บริษัทได้เพิ่มทุนจดทะเบียนเป็น 939.05 ล้านบาท จากเดิม 700 ล้านบาท โดยออกหุ้นใหม่ 239.05 ล้านหุ้น พาร์หุ้นละ 1 บาท เพื่อรองรับการจ่ายหุ้นปันผล และการใช้สิทธิแปลงสภาพของหุ้นกู้แปลงสภาพ
 
 